Luigi Luzzatti

Luigi Luzzatti (født 11. mars 1841 i Venezia, død 29. mars 1927 i Roma) var en italiensk økonom og politiker. Han var Italias statsminister fra 1910 til 1911.Artikkel om Luigi Luzzatti i Treccani-leksikonet lest 27. oktober 2013 Luzzatti var blant forkjemperne for en sterk sosialpolitikk og for utviklingen av samvirkeorganisasjoner som kunne tilfredsstille behovene for de økonomisk svakerestilte. Han arbeidet på vegne av Italia for en proteksjonistisk politikk.

Luzzatti ble født inn i en jødisk familie og studerte økonomi i Padova. Hans forelesninger i økonomi tiltrakk seg oppmerksomheten til de daværende østerrikske myndighetene og han ble bedt om å forlate landet. I 1863 ble han professor i Milano.

Hans regjeringstid ble kort og han ble i sin samtid ansett som en svak regjeringssjef.Wikisource: Chisholm, Hugh, ed. (1911). "Luzzatti, Luigi". Encyclopædia Britannica (11th ed.). Cambridge University Press Luzzatti var ikke medlem av noen regjering under den første verdenskrigen, men fortsatte som rådgiver for regjeringen i hele perioden.

Luzzatti tok til orde for religionsfrihet og skrev boken Dio nella libertà (Gud i frihet).Googlebooks lest 27. oktober 2013

 Referanser 

Kategori:Italienske statsministre
Kategori:Personer fra Venezia
Kategori:Fødsler i 1841
Kategori:Dødsfall i 1927